**GARGŽDŲ „KRANTO“ PROGIMNAZIJA**

**MOKYTOJO PADĖJĖJO**

**PAREIGYBĖS APRAŠYMAS**

**I SKYRIUS**

**PAREIGYBĖ**

1. Mokytojo padėjėjo pareigybė priskiriama 4 pareigybių grupei (kvalifikuoti darbuotojai).

2. Pareigybės lygis – C.

3. Pareigybės paskirtis – pareigybė reikalinga teikti pagalbą ribotų galimybių savarankiškai dalyvauti ugdyme ir popamokinėje veikloje turintiems vidutinių, didelių arba labai didelių specialiųjų ugdymosi poreikių mokiniams, ugdomiems pagal pradinio, pagrindinio, socialinių įgūdžių ugdymo programas.

4. Pareigybės pavaldumas – tiesiogiai pavaldus direktoriui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

5. Mokytojo padėjėjo išsilavinimas – ne žemesnis kaip vidurinis.

6. Mokytojo padėjėjas turi gebėti:

6.1. bendrauti su mokiniais, turėti žinių apie jų sutrikimų specifiką;

6.2. dirbti su mokiniais, padėdamas jiems išmokti mokomąją medžiagą, atlikti mokytojo skirtas užduotis, apsitarnauti, susitvarkyti, orientuotis aplinkoje, judėti, maitintis, naudotis ugdymui skirta technika bei mokymo priemonėmis;

6.3. bendradarbiauti su mokytojais, logopedu, specialiuoju pedagogu, kitais specialistais ir mokinių tėvais (globėjais, rūpintojais).

7. Mokytojo padėjėjas privalo vadovautis:

7.1.darbo tvarkos taisyklėmis;

7.2. darbo sutartimi;

7.3. šiuo pareigybės aprašymu;

7.4. kitaismokyklosdokumentais (įsakymais, potvarkiais, nurodymais taisyklėmis ir pan.).

8. Mokytojo padėjėjas turi būti nustatyta tvarka pasitikrinęs sveikatą, išklausęs higienos įgūdžių kursą, išklausęs įvadinį, priešgaisrinį ir darbo vietoje instruktavimus, susipažinęs su elektros saugos reikalavimais.

**III SKYRIUS**

**ŠIAS** **PAREIGAS** **EINANČIO** **DARBUOTOJO** **FUNKCIJOS**

9. Mokytojo padėjėjas atlieka šias funkcijas:

9.1. padeda mokiniui (mokinių grupei):

9.1.1. įsitraukti į ugdomąją veiklą ir pagal galimybes joje dalyvauti;

9.1.2. paaiškinti mokytojo skirtas užduotis ir talkinti jas atliekant;

2

9.1.3. orientuotis ir judėti aplinkoje, susijusioje su ugdymu (si), mokykloje ir už jos ribų ugdomosios veiklos, pamokų, pertraukų, popamokinės, neformaliojo ugdymo, renginių, išvykų metu;

9.1.4. atlikti kitą su ugdymu (si), savitarna, savitvarka, maitinimu (si) susijusią veiklą;

9.1.5. turinčiam (turintiems) ribotas mobilumo galimybes padėti išlipti iš transporto priemonės atvykus į mokyklą ir įlipti į transporto priemonę išvykstant iš mokyklos, judėti po mokyklą, pasiekti klasę, kitas patalpas esant poreikiui.

10. Bendradarbiaujant su mokytoju, logopedu, specialiuoju pedagogu, medicinos ir kitais specialistais bei darbuotojais, numatyti ugdymo tikslų ir uždavinių pasiekimo būdus bei pagalbos mokiniams teikimo metodus ir juos taikyti.

11. Padėti mokytojui parengti ir/ar pritaikyti mokiniui (mokinių grupei) reikalingą ugdomąją medžiagą.

12. Saugoti ir prižiūrėti klasės inventorių, kad nebūtų sulūžęs ir nekeltų pavojaus mokinių saugumui.

13. Mokytojo padėjėjas, esant reikalui, gali atlikti darbą, nesusijusį su jo tiesioginėmis pareigomis (vasaros atostogų metu pavaduoti kitus nepedagoginius darbuotojus, kai nereikia atlikti tiesioginio darbo).

14. Padeda kurti stimuliuojančią, funkcionalią, dinamišką, psichologiškai ir fiziškai saugią ugdymo (si) aplinką ir gerą klasės mikroklimatą.

15. Nustatyta tvarka tikrinasi sveikatą, susirgus infekcine liga, nedelsiant nutraukia darbą, praneša direktoriaus pavaduotojui ugdymui ir kreipiasi medicininės pagalbos.

16. Laikosi pedagogų ir kitų darbuotojų etikos normų.

17. Profesionaliai, efektyviai, patikimai ir laiku atlieka pavestą darbą.

18. Užtikrina mokinių saugumą:

18.1. įtaręs ar pastebėjęs žodines, fizines, socialines patyčias, smurtą:

18.1.1. nedelsdamas įsikiša ir nutraukia bet kokius tokį įtarimą keliančius veiksmus;

18.1.2. apie įtariamas ar įvykusias patyčias informuoja mokytoją, socialinį pedagogą ar budintį mokyklos vadovą;

18.1.3. esant grėsmei mokinio sveikatai ar gyvybei, nedelsiant kreipiasi į mokykloje esantį visuomenės sveikatos specialistą ir/ar pagalbą galinčias suteikti institucijas (pvz.: policiją, greitąją pagalbą ir kt.).

**IV SKYRIUS**

**ŠIAS PAREIGAS EINANČIO DARBUOTOJO ATSAKOMYBĖ**

19. Mokytojo padėjėjas atsako už:

19.1. savo darbo kokybę ir tinkamą pareigybės aprašyme nustatytų funkcijų vykdymą;

19.2. turimos informacijos konfidencialumą, korektišką gautų duomenų panaudojimą;

19.3. mokyklos vidaus tvarkos, darbų saugos, priešgaisrinės saugos, higienos reikalavimų vykdymą, darbuotojų etikos kodekso reikalavimų laikymąsi.

20. Mokytojo padėjėjas atsako už savo pareigų nevykdymą ar netinkamą vykdymą Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_